ગાંધીનગર પાસે આવેલા કુડાસણના કાનમ રેસીડેન્સીમાં ડેન્ગ્યૂના કેસ મળી આવતાં તંત્રએ રોગચાળો અટકાવવા માટે ચક્રો ગતિમાન કર્યા છે. માત્ર બે દિવસમાં દર્દીનો આંકડો ૬ ઉપર પહોંચી ગયો હતો. વકરી રહેલા ડેન્ગ્યુના રોગચાળાને ડામવા જિલ્લા આરોગ્ય તંત્ર વિવિધ ઉપાયો હાથ ધરવામાં આવ્યા છે. તે ઉપરાંત કુડાસણ અને તેની આસપાસમાં આવેલી બાંધકામ સાઇટ ઉપર મચ્છરોના ઉપદ્રવની તપાસ શરૂ કરવામાં આવી છે. તેના ભાગરૂપે સુઘડ પીએચસી હેઠળ આવતી ૮૧ બાંધકામ સાઇટ ઉપર સ્થળ તપાસ હાથ ધરવામાં આવી હતી. ત્યારે અનેક સાઇટ ઉપરના ખાડામાં ભરાયેલા પાણીમાં મચ્છરોના પોરા મળી આવતાં તેનો નાશ કરવા માટે દવાનો છંટકાવ કરવામાં આવ્યો હતો.